অসমৰ মাছ - অসমীয়া ৱিকিপিডিয়া\nঅসমৰ নদ-নদী, খাল-বিল, পুখুৰী, জলাশয় আদি বিভিন্ন ধৰণৰ সৰু বৰ মাছেৰে ভৰপূৰ।\n1 মাছৰ প্ৰকাৰ\n2 মাছৰ অৱস্থিতি, প্ৰৱজন আৰু প্ৰজনন\n3 উৎপাদন আৰু বিতৰণ\n5 মাছ ধৰা থলুৱা সঁজুলিসমূহঃ\n5.1 খেৱালি জাল (আচ্ ৰা)\n5.2 টঙি জাল\n5.3 ফাঁচি জাল\nমাছৰ প্ৰকাৰ[সম্পাদনা কৰক]\nবাকলি থকা ডাঙৰ মাছৰ ভিতৰত সচৰাচৰ পোৱা মাছবোৰ হ'ল- ৰৌ, বাহু, মিৰিকা, চিতল, মালি, ইলিচ, খৰীয়া, পিঠিয়া, শ'ল, শাল, শিলঘৰীয়া, নাদনী আদি। অলপ মজলীয়া আকাৰৰ মাছবোৰ হ'ল-ভাঙন, গৰৈ, চেঙা,চেঙেলী, বামী, তোৰা, গেদগেদী, কুচীয়া, বৰলীয়া, কলীয়াজৰা, কুঢ়ি, গঙাটোপ, কাৱৈ, মিছা, কান্ধূলি আদি। বাকলি নথকা ডাঙৰ মাছবোৰৰ ভিতৰত বৰালি, লিঠা, আৰি, কচ, নেৰীয়া আদি দেখিবলৈ পোৱা যায়। মজলীয়া আকাৰৰ বাকলি নথকা মাছবোৰ হ'ল-মাগুৰ, শিঙি, শিঙৰা, পাভ, আদি। সৰু আকাৰৰ মাছবোৰ হ'ল পুঠি, খলিহনা, মোৱা, বটীয়া, চন্দা, পাটিমুতুৰা, মিছা মাছ , খালৈভাঙী, দনিকণা, চেলকণা, গেঠু, ৰাণী, আদি। বাকলি থকা মাছবোৰৰ কিছুমানৰ বাকলি ডাঙৰ ডাঙৰ আৰু কিছুমানৰ সৰু সৰু। বাকলি থকা মাছবোৰৰ ভিতৰত সৰু বাকলি থকা মাছবোৰৰ কাঁইট ডাঙৰ বাকলি থকা মাছতকৈ বেছি। বাকলি নথকা মাছৰ কাঁইট সাধাৰণতে কম। ইয়াৰ উপৰিও বিভিন্ন ধৰণৰ 'কাৰ্প' (carp)- কমন কাৰ্প, গল্ডেন কাৰ্প, গ্ৰাছ কাৰ্প, বিগ হেড ক্ৰাপ, আদি মাছো বৰ্তমান অসমৰ পুখুৰীসমূহত দেখিবলৈ পোৱা যায়।\nঅসমত পোৱা কিছুমান মাছৰ পোনা অৱস্থাৰপৰা প্ৰাপ্তবসয়স্ক হোৱালৈকে একেটা মাছৰে বিভিন্ন ধৰণৰ নাম দেখা যায়। যেনে- মৰঠী> বান্দৰহতীয়া চেনি> চেনি; শ'লপোনা> শ'লঠাৰি> পকা শ'ল; কান্ধূলি ফৰিঙা> কান্ধূলি; খৰিয়া> চিতল; বৰালি চিটিকা> ম'হৰশিঙীয়া বৰালি> বৰালি> ৰাঘ বৰালি আদি।\nমাছৰ অৱস্থিতি, প্ৰৱজন আৰু প্ৰজনন[সম্পাদনা কৰক]\nউৎপাদন আৰু বিতৰণ[সম্পাদনা কৰক]\nঅসমত মীন পালনৰ প্ৰচুৰ সম্ভাবনা থকা সত্ত্বেও অসমৰ মাছৰ উত্পাদন চাহিদা অনুসাৰে পৰ্যাপ্ত নহয়। অসমৰ নদী-বিল, ফিচাৰী, পুখুৰী আদিৰে মুঠতে প্ৰায় ৩.৯১ লাখ হেক্টৰ পানীৰে আৱৰি আছে। বৰ্ষিয় গণনা মতে ২০০৯-১০ বৰ্ষত মাছৰ মুঠ উৎপাদন আছিল ২১৮ হাজাৰ টন। উৎপাদিত মাছসমূহ সাধাৰণতে থলুৱা বজাৰতে বিক্ৰী কৰা হয়। বৰ্তমান বিভিন্ন থলুৱা মাছৰ সংখ্যা দিনে দিনে কমি আহিছে। ইয়াৰ প্ৰধান কাৰণ হিচাপে কব পাৰি যে খৰালি সৰু সৰু নদীসমূহৰ পানী কমি যোৱাৰ পাছত বহুতে নদীত বিহ দি মাছ ধৰে। ইয়াৰ ফলত বহুত মাছ অযথা মৃত্যুমুখত পৰি নষ্ট হয়। তদুপৰি চৰকাৰে কণী পাৰিবৰ সময়ত মাছ মৰাত নিষেধাজ্ঞা জাৰি কৰিলেও চোৰাংকৈ এই কাম চলি থাকে। বৰ্তমান সেয়ে মাছৰ আমদানিৰ বাবে অসম অন্ধ্ৰপ্ৰদেশ, পশ্চিমবংগ আদি ৰাজ্যৰ ওপৰত নিৰ্ভৰশীল।\nমাছবোৰৰ আকাৰৰ ধাৰণাটো ছবি তোলা মাছটোৰ আকাৰৰ আধাৰত দিয়া হৈছে। এই ধাৰণাটো সেই শ্ৰেণীটোৰ এটা গড় ধাৰণা বুলিব পাৰি।\nবৰালি, দৈঘ্য প্ৰায় ৩৫ ইঞ্চি\nমিৰিকা, দৈঘ্য প্ৰায় ২৫ ইঞ্চি\nকাঁচিতোৰা,কাই-বাই,কেঠাশিয়া, দৈঘ্য প্ৰায় ৯/১০ ইঞ্চি\nবাঁহপতীয়া বা কাজলি পাভ, দৈঘ্য প্ৰায় ১০/১১ ইঞ্চি\nৰান্ধনি, দৈঘ্য প্ৰায় ৪/৫ ইঞ্চি\nবটীয়া, দৈঘ্য প্ৰায় ৬/৭ ইঞ্চি\nবাহু, দৈঘ্য প্ৰায় ২৭ ইঞ্চি\nবগী ভাঙন, দৈঘ্য প্ৰায়১১/১২ইঞ্চি\nকুঢ়ি, প্ৰায় ১৩/১৪ ইঞ্চি\nচিতল, দৈঘ্য প্ৰায় ৩৫ ইঞ্চি\nপুঠি, দৈঘ্য প্ৰায় ৪/৫ ইঞ্চি\nনেৰীয়া দৈঘ্য প্ৰায় ১৭ ইঞ্চি\nনাদনী, দৈঘ্য প্ৰায় ২২ ইঞ্চি\nমালি, দৈঘ্য প্ৰায় ২০ ইঞ্চি\nশিঙৰা, দৈঘ্য প্ৰায় ৫/৬ ইঞ্চি\nখলিহনা, দৈঘ্য প্ৰায় ৪/৫ ইঞ্চি\nচন্দা, দৈঘ্য প্ৰায় ৩/৪ ইঞ্চি\nমোৱা, দৈঘ্য প্ৰায় ২/৩ ইঞ্চি\nকান্ধূলি, দৈঘ্য প্ৰায় ৯/১০ ইঞ্চি\nকলিয়াজৰা, দৈঘ্য প্ৰায় ১০ ইঞ্চি\nপাটিমুটুৰা, দৈঘ্য প্ৰায় ৩/৪ ইঞ্চি\nমাগুৰ, দৈঘ্য প্ৰায় ১০/১১ ইঞ্চি\nকুচিয়া, দৈঘ্য প্ৰায় ২৬/২৭ ইঞ্চি\nবিগহেড, দৈঘ্য প্ৰায় ২২ ইঞ্চি\nবৰলিয়া, দৈঘ্য প্ৰায় ৫/৬ ইঞ্চি\nচেলকণা, দৈঘ্য প্ৰায় ৭/৮ ইঞ্চি\nগ্ৰাছ কাৰ্প, দৈঘ্য প্ৰায় ২৭ ইঞ্চি\nচেং/চেঙা, দৈঘ্য প্ৰায় ১০/১১ ইঞ্চি\nচেনিপুঠি, দৈঘ্য প্ৰায় ৯/১০ ইঞ্চি\nমিছা মাছ- অৰ্থাৎ মাছ নহয়, মিছা মাছ মাছৰ শ্ৰেণীত নপৰে বাবে মিছা মাছ বোলা হয়, অসমীয়া খাদ্য তালিকাত ই মিছা মাছ হিচাবেই অন্তৰ্ভুক্ত\nমাছ ধৰা থলুৱা সঁজুলিসমূহঃ[সম্পাদনা কৰক]\nব্ৰহ্মপুত্ৰৰ বুকুত মাছমৰীয়াৰ নাও, মাছঘাট, উজান বজাৰ\nখেৱালি জাল (আচ্ ৰা)[সম্পাদনা কৰক]\nমাছ ধৰিবৰ বাবে পানীলৈ দলিয়াই দিয়া এখন খেৱালি জাল\nহাতেৰে বহলকৈ মেলি পানীলৈ দলিয়াই দিয়া হয়। পিছত লাহেকৈ পাৰলৈ চপাই আনোতে জালৰ মূৰত থকা সৰু সৰু জেপবোৰত মাছবোৰ লাগি ধৰে।\nটঙি জাল[সম্পাদনা কৰক]\nজালখন টঙিৰে বহলকৈ মেলি পানীত পাতি থোৱা হয়। মাজে মাজে পানীৰপৰা দাঙি জালত উঠা মাছবোৰ ধৰা হয়। কেতিয়াবা এনে জালত তুঁহগুৰিৰ লাৰু একোটাও দিয়া হয়।\nফাঁচি জাল[সম্পাদনা কৰক]\nপানীৰ সোঁত বৈ থকা অঞ্চলত পাতি থোৱা হয়। জালত মাছবোৰ ফাঁচ খাই লাগি ধৰে।\nতিনিকোণীয়া মাছ ধৰা বাঁহৰ সঁজুলি। বিশেষকৈ তিৰোতা আৰু গাভৰুসকলে ইয়াৰ ব্যৱহাৰ বেচিকৈ কৰে। পানীৰ মাজেদি চলাই চলাই ওপৰলৈ দাঙি দাঙি মাছ ধৰা হয়।\nক্ষুদ্ৰ প্ৰতিকৃতি সৃষ্টি কৰাত অসুবিধা হৈছেঃ\nপানীৰ সৰু সোঁত বৈ থকা ঠাইত পাতি থোৱা হয়।\nবাঁহৰ সঁজুলি। জুলুকিতকৈ বহল। ওখ প্ৰায় ২ ফুট। পল সাজিৰ বাবে প্ৰথমে বাঁহৰ কাঠি গোল গোলকৈ চাঁচি লোৱা হয়। তাৰ পাছত কাঠিবোৰ ইডালৰ লগত সিডাল ক্ৰমান্নয়ে বেত বা তাঁৰেৰে বান্ধি গাঁঠি গোলাকৃতি কৰি লোৱা হয়। এনেকৈ গাঁঠি যাওঁতে ওপৰফালে সৰু আৰু তলফালে ক্ৰমান্নয়ে বহল কৰি অনা হয়। ওপৰৰফালৰ গোলাকৃতিৰ ব্যাসাৰ্ধ প্ৰায় ৯ ছে.মি. আৰু তলফালৰ গোলাকৃতিৰ ব্যসাৰ্ধ প্ৰায় ৩৫ ছে.মি.। ওপৰফালে ধৰিবৰ সুবিধাৰ বাবে এটা মুঠনি দিয়া হয়। পলৰে সাধাৰণতে ডাঙৰ মাছ চাব মাৰি মাছ ধৰা হয়। পলৰে মাছ ধৰিবৰ বাবে বহুতো লোক একেলগে নদী বা বিলত নামে আৰু পলৰে ইফালে সিফালে চাব মাৰে। এনেদৰে চাব মাৰি ফুৰোতে কোনোবা পাকত ডাঙৰ মাছ পলটোৰ মাজত সুমুৱাই পৰে।\nমাছ থোৱা বাঁহৰ সঁজুলি। দেখিবলৈ কলহটোৰ দৰে, পেটটো পেতুৱা আৰু মুখখন সৰু।\nলো-ৰ আঁকুটা লগা মাছ ধৰা সঁজুলি।\nদীঘল মাছ ধৰা বাঁহৰ সঁজুলি। মুখখন বহল পিছলৈ ঠেক, দীঘল(১০০/১১০ ছে.মি.) আৰু বন্ধ। পানীৰ সৰু সোঁত বৈ থকা ঠাইত পাতি থোৱা হয়। মাছবোৰ সোঁতৰ কোবত খোকাৰ বহল মুখখনৰে সুমুৱাই পিছৰ ঠেক অংশত লাগি ধৰেগৈ।\nবাঁহৰ কাঠিৰে এবিধ ঠেক মাছ ধৰা যতন।\nৱিকিমিডিয়া কমন্সত অসমৰ মাছ সম্পৰ্কীয় মিডিয়া ফাইল আছে।\nৱিকিমিডিয়া কমন্সত অসমৰ মাছধৰা সঁজুলি সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=অসমৰ_মাছ&oldid=258208"ৰ পৰা অনা হৈছে\nএই পৃষ্ঠাখন ০৭ জানুৱাৰী, ২০২১ তাৰিখে ২২ঃ৫০ বজাত অন্তিম সংশোধন কৰা হৈছিল।
